b'\n_START_ARTICLE_\nMwandishi\n_START_SECTION_\nOzadje\n_START_PARAGRAPH_\nTo je eden Hancockovih prvih odmikov od tradicionalnih idiomov jazza in za\xc4\x8detek novega, kreativnega in originalnega stila, s katerim je pritegnil \xc5\xa1ir\xc5\xa1e mno\xc5\xbeice, pred izidom albuma Head Hunters leta 1973. S tem albumom je Hancock poskusil nadaljevati glasbene principe in stile, ki jih je igral z Milesom Davisom pri albumu In a Silent Way. Hancockov prej\xc5\xa1nji poskus jazz fusiona je bil album Fat Albert Rotunda, ki je bil posnet za Cosbyjevo oddajo Fat Albert and the Cosby Kids._NEWLINE_Album je posnel Mwandishi sekstet, ki je bil sestavljen okrog Hancocka in progresivnih pojmov funka, jazza in rocka tistega \xc4\x8dasa._NEWLINE_Mwandishi vsebuje tri skladbe: \xc2\xbbOstinato\xc2\xab, s 15/8 taktovskim na\xc4\x8dinom; \xc2\xbbYou\'ll Know When You Get There\xc2\xab\xc2\xa0in \xc2\xbbWandering Spirit Song\xc2\xab. Zadnja predstavlja Hancockovo obse\xc5\xbeno uporabo napetosti in spro\xc5\xa1\xc4\x8danja, pri \xc4\x8demer je napetost grajena s pove\xc4\x8danjem glasbenih glasov in pove\xc4\x8danjem crescendov, da sprosti napetost z akordi na svojem sintetizatorju._NEWLINE_Mwandishi je ime v svahiliju, ki ga je Hancock uporabljal konec 60. in za\xc4\x8detek 70. let. Vsak \xc4\x8dlan seksteta je dobil svoje ime v svahiliju: Mchezaji (Buster Williams), Jabali (Billy Hart), Mganga (Eddie Henderson), Mwile (Bennie Maupin), Pepo Mtoto (Julian Priester) in Ndugu (Leon "Ndugu" Chancler).\n_START_SECTION_\nIzdaje\n_START_PARAGRAPH_\nMwandishi je skupaj z albumoma Fat Albert Rotunda in Crossings ponovno iz\xc5\xa1el v enem setu pod imenom Mwandishi: The Complete Warner Bros. Recordings leta 1994 in leta 2014 pod imenom The Warner Bros. Years (1969-1972).'